O Consello Parroquial de Ardaña establece as prioridades de investimento de cara aos vindeiros orzamentos municipais\nA construción de beirarrúas nas estrada xeral e a extensión das redes de auga e saneamento son os próximos obxectivos a conseguir\nVenres 1 de xuño do 2018\nAgora que xa está asinado o contrato para a reparación integral da rede viaria secundaria e que este mesmo luns saíu adiante no pleno o proxecto para pavimentar o campo da festa e o acceso ao cemiterio e soterrar o cableado, que será financiado con cargo ao superávit do 2017, a veciñanza de Ardaña estableceu no Consello Parroquial celebrado este xoves as prioridades de cara aos vindeiros orzamentos municipais.\nOs veciños e veciñas consideran que hai tres obras fundamentais: a ampliación das beirarrúas ao longo da estrada de Santiago ata Barís, a extensión da rede de saneamento en Vivente e a traída de auga a Quintáns. O Concello de Carballo, segundo explicou o alcalde, conta xa cunha memoria valorada da primeira actuación, que acadaría os 170.000 euros, pero Evencio Ferrero deixou en mans da veciñanza a decisión sobre a orde na que serán acometidas, xa que “todo a un tempo non pode ser”. A decisión adoptarase en asemblea veciñal e comunicarase na vindeira xuntanza do Consello Parroquial, fixada para o 10 de outubro, para que o proxecto elixido poida incluírse nos orzamentos do 2019.\nNa xuntanza deste xoves, á que asistiron Marcos Trigo, do BNG; Estefanía Canosa, de TeGa, e Cristian Puente, do PP, en representación dos grupos da corporación, tamén se fixo un repaso a outras actuacións menores demandadas pola poboación, entre elas a ampliación dos contedores para recollida selectiva, a tala dunhas tullas que impiden a visibilidade, a limpeza da fonte de San Gregorio ou a mellora da accesibilidade á fonte de Estévez. A veciñanza tamén pediu que a limpeza de cunetas que vai incluída no proxecto de mellora das pistas se realice antes das festas e solicitou información sobre a tala de árbores e a limpeza de montes para a prevención de incendios.


O BNG impulsa a colocación da placa na rúa Moeda Vella para lembrar cantigas e visibilidade LGTBI - Novas - BNG de Santiago de Compostela - BNG - Bloque Nacionalista Galego\nO BNG impulsa a colocación da placa na rúa Moeda Vella para lembrar cantigas e visibilidade LGTBI\nBNG de Santiago 28 Xuñ 2016 ás 12:00\nbng impulsa colocación da placa na\nEsta iniciativa do BNG para recoñecer o dereito á diversidade sexual foi aprobada polo Pleno da Corporación\nSantiago de Compostela, 28 de xuño de 2016.- Rubén Cela, Goretti Sanmartín e Carlos Callón participaron no acto de descubrimento dunha placa na rúa da Moeda Vella, unha iniciativa levada ao Pleno polo BNG, ao aparecer mencionada en cantigas medievais en relación coa visibilidade LGBTI. Así, grazas a esta moción, organizouse un evento con motivo do Día do Orgullo na lembranza de Sancha Pérez e María Leve, que viviron como parella nesta rúa no século XIII.\nEn diversas cantigas medievais do trobador Joan Vasques de Talaveira menciónase que na rúa da Moeda Vella, en Santiago de Compostela, viviu no século XIII unha parella de mulleres chamadas Sancha Pérez e María Leve. En concreto, unha destas cantigas usa como refrán "en a Moeda Velha vai morar Dona María Leve, a seu pesar".\nNa moción recollíase que a aparición do lesbianismo nos textos de forma tan explícita amosa que, a pesar da persecución eclesiástica e civil, houbo épocas históricas en que na sociedade convivían formas de relación entre persoas do mesmo xénero que mesmo deixaron pegada na literatura galega. Así se menciona no roteiro e no libro de Carlos Callón Amigos e Sodomitas.\nPara o grupo municipal do BNG, a divulgación deste feito contribúe a favorecer o recoñecemento á diversidade sexual e a reivindicar a visibilidade LGBTI, tendo en conta os episodios de agresións homófobas acontecidos tanto histórica como recentemente en Santiago de Compostela.\nO grupo municipal do BNG participou tamén no acto institucional de izado da bandeira LGBTI no pazo de Raxoi.\nGoretti Sanmartín sinala que o resultado do BNG-Nós non foi satisfactorio nestas eleccións\nO BNG considera que a burocracia dos orzamentos participativos é un atranco para o asociacionismo


"MUSEO DA NATUREZA" da Sociedade Galega de Historia Natural: 09/2006\nO "MUSEO DA NATUREZA" se atopa na Delegación de Ferrol da SGHN. Unha Entidade Científica sen ánimo de lucro fundada en 1973, inscrita no Rex. Nacional de Asociacións co nº 584918 e rexistrada no folio 11 das Asoc. Protectoras do Medio Ambiente (Xunta de Galicia)Nº AO/C-000/382 do Rex. de Asoc. Culturais Galegas. Membro do Consello Galego de Medio Ambiente. Incluída no Rex. de Entidades de Carácter Ambiental de Galicia co número 2009/0110.\nO sábado día 30 a “Pescadería Lano” fai entrega á SGHN dun fósil de cetáceo, recollido nas redes do barco rampleiro “Richard” con base no porto de Cedeira, que faenaba no caladoiro de A Selva. O exemplar fósil atopado (un cranio completo) corresponde a unha especie da familia dos zifios. Esta familia deriva dos Basilosaurios e se conforma como tal no período mioceno temperán (fai uns 20 millóns de anos), nembargante, o exemplar entregado á SGHN (pendente de datación) podería ser do mioceno tardío o plioceno (entre 5 e 10 millóns de años). O seu achado prodúcese nunha zona cun xacemento de gran calidade paleontolóxica e nada estudiado debido a o seu difícil acceso, xa que se atopa a uns 300 metros de profundidade do caladoiro coñecido como A Selva. De este lugar chegan frecuentemente restos de arqueocetos (cetáceos primitivos) como fai uns años chegou una mandíbula de un squalodon de aproximadamente uns 15 millóns de años. O estudio paleontolóxico sobre cetáceos es escasísimo e o existente ata agora procede de xacementos que hoxe en día están en terra firme como Pakistán ou a Patagonia. O feito de ser este un xacemento mariño adquire certa relevancia e que é de grande importancia científica para o coñecemento da historia natural. A peza, que chegou nun excelente estado de conservación, aínda que fragmentada en tres partes, está en proceso de recuperación y restauración para ser exposta no “Museo da Natureza” da entidade.Etiquetas: Mamíferos Mariños VARAMENTOS, Museo da Natureza\nentrada de SGHN - Ferrol @ 4:44 p.m. 0 comentarios\nO Sábado, 30 de setembro, celebrouse no Castelo de Santa Cruz (Oleiros) un encontro para debater o borrador do “Plan de Xestión do Lobo en Galicia”, organizado por ADEGA coa colaboración da Consellería de Medio Ambiente da Xunta de Galicia e do CEIDA. A exposición, antes de iniciar o debate, correu a cargo de Felipe Bárcena, coñecido e valorado estudioso dese tesouro animal que é o lobo. O “Plan de Xestión do lobo en Galicia” sométese a información pública e audiencia por resolución do 8 de agosto de 2006, durante un prazo de corenta días para formular alegacións.No ano 2003 se inicia a elaboración dun primeiro borrador pola Consellería de Medio Ambiente, obtido o cal se somete a discusión con todos os sectores sociais, para o que se crean mesas sectoriais, con Investigadores e Xestores, Institucións, Gandeiros, Cazadores e ONG, que se desenvolveron ao longo do mes de Abril de 2006. En ditas mesas se presentou o Plan de Xestión e se detallaron as actuacións, dando lugar logo a comentarios e contribucións.O Presidente da Sociedade Galega de Historia Natural, Serafín González, asistiu na nosa representación á reunión da mesa sectorial ONG, que tivo lugar o día 27 de Abril no edificio Administrativo da Consellería de Medio Ambiente. O representante da SGHN amosou a súa discrepancia con determinados aspectos do modelo de xestión proposto, considerando que a información dada sobre o lobo en Galicia non é suficiente para abordar un plan de xestión e que as directrices deste se refiren só ao aproveitamento cinexético ou a medidas que perseguen a reducción das poboacións.Segundo a postura da SGHN, faltan directrices para o mantemento das poboacións silvestres nuns niveis adecuados que busquen equilibrio entre conservación e aproveitamento.As alegacións da SGHN a este “Plan de Xestión” dunha maneira sintetizada veñen a incidir sobre:- Cuestionar o estatus e dinámica poboacional da especie.- Considerar que a distribución da especie e de mandas non son coherentes.- Afirmar que os índices casuísticos de mortalidade son parciais.- Denunciar que a disponibilidade real dos recursos tróficos é insuficiente e cos enunciados no plan son en parte erróneos.- As interaccións co home citadas son incompletas ou pouco rigurosas, xa que non se contempla o gando mostrenco, ademais de discrepar cos datos de expedientes de danos á gandería.- O borrador presentado refírese só ao aproveitamento cinexético por parte das sociedades de cazadores e á reducción das poboacións pola gandería.Na exposición do día 30, Felipe Bárcena tamén discrepa co borrador do Plan de Xestión en moitos puntos, en canto parece estar fundamentado nun descoñecemento sobre a realidade do lobo e que todo o plan está baseado na cuestión cinexética. Expuxo ao seu xuízo cal é a problemática do lobo en Galicia, que resumindo podería sintetizarse nos seguintes puntos:- Escaseza de alimento- Excesiva presión cinexética- Batidas utilizando cans e sofisticados medios técnicos que fan da caza un asasinato planificado.- Caza indiscriminada de sexos e idades- Autorizacións de caza por riba da capacidade dos cotos- Calendario de caza moi extenso- Competencia cos cans Etiquetas: Cursos Charlas e Conferencias\nentrada de SGHN - Ferrol @ 2:11 p.m. 0 comentarios\nEste exemplar de PEIXE CRAVO (Ruvettus pretiosus) de 66 cm de longo procede do caladoiro da Selva. Levado ao Porto de Cedeira, foi entregado á SGHN pola "Pescadería Lano" do Mercado Central de Ferrol. Pertence á familia Gempylidae, que ten tan só dúas especies nas nosas costas. Pode chegar ata os dous metros de lonxitude. Este peixe ten unha distribución ampla, pódense atopar dende o norte de Europa ata os trópicos. Peláxico, entre 180 e 700 metros de profundidade, pode ser oceánico aínda que é máis frecuente no límite da plataforma continental. Aliméntase de peixes e cefalópodos. Ten por toda a pel tubérculos óseos con dúas ou tres espiñas, dirixidas cara atrás e ásperos ao tacto. O corpo é fusiforme, ten un fociño apuntado e a boca grande, coa mandíbula inferior forte e lixeiramente proxectada. Posúe dentes en ambas mandíbulas. Na superior presenta unha segunda ringleira de dentes nos palatinos e dous caninos por hemimandíbula na parte frontal ou vomer. Para o “Museo da Natureza” se conservou deste exemplar, pel curtida e o esqueleto completo.Etiquetas: Museo da Natureza, Peixes e Quenllas\nentrada de SGHN - Ferrol @ 3:59 p.m. 0 comentarios\nA finais do mes de xullo, membros de Sociedade Galega de Historia natural detectaron no canle dun afluente do Río Castro na Serra do Forgoselo (Concello de San Sadurniño), talas a matarrasa que afectaban a varios pes do fento “Culcita macrocarpa”. Presentouse a correspondente denuncia á Delegación de Medio Ambiente, comunicándolles a urxencia da intervención, dada a situación na que quedaron ditos fentos. Ante a falta de actuacións, repítese a denuncia a principios de Setembro e se fai fincapé en que é precisa unha rápida actuación. O día 18 de setembro acudimos ao lugar xunto cun axente de Medio Ambiente da Xunta, que levanta acta dos danos. O día 26 repítese a visita con axentes do SEPRONA, que despois de recoñecer o lugar fan tamén a correspondente denuncia.A tala ilegal arrasou a vexetación ata a mesma beira do río, deixando a canle totalmente desprotexida, co perigo que supón para a estabilidade dun ecosistema tan fráxil como son as ribeiras e para a supervivencia de especies tan emblemáticas como a “Culcita macrocarpa”, recordemos que este fento é un relicto mesozoico, cunha distribución limitada á costa atlántica na zona de Alxeciras, escasas zonas da Galicia atlántica e algúns puntos da costa cantábrica. A súa principal área é macaronésica (Canarias e Azores). Precisan para subsistir ambientes moi húmidos e abrigados en latitudes baixas. Está incluída na lista vermella de especies en perigo e protexida pola Directiva Hábitat. Neste delicto medioambiental destrúense non só a “Culcita macrocarpa”, especie de por si suficiente para protexer a zona enteira, senón outras especies de fentos como a “Woodwardia radicans”, ademais da esquilmación da fraga. Desexaríamos que se puxera fin a esta desprotección das xoias botánicas que aínda nos quedan e esto pasa por apostar firmemente polos bosques autóctonos, defendendo os que quedan e potenciando outros, antes de que sexa xa irremediable.Etiquetas: Delitos ecolóxicos e alegacións, Medioambiente e ecoloxía\nentrada de SGHN - Ferrol @ 9:43 a.m. 0 comentarios\nentrada de SGHN - Ferrol @ 9:42 a.m. 0 comentarios\nO día 25 de setembro, ás sete da mañá, deixounos a foquiña "MUXIA" que durante vinte e dous dias foi a nosa principal preocupación. Xornadas de coidados e atencións veterinarias dirixidas a súa pronta recuperación ocuparon moito do noso tempo, tanto de aqueles que estábamos máis preto dela, como o de outros compañeiros da SGHN e da CEMMA que se achegaron para prestar a súa axuda. No porto de Marín a espera o "Ferreira Martínez" e a súa tripulación, que a levará preto das augas nas que naceu. Nin se decata que esta é unha viaxe á liberdade. Atrás quedamos nós e o espacio que deixou. O recipiente de plástico, agora baleiro, no que pasaba as horas, mal substituto dese océano que nas focas de Capelo constitúe toda a súa vida. Aqueles ollos, tan grandes, pendentes dos nosos movementos. Esperando o peixe, sempre con ansiedade e con moita fama. Foron xornadas de intensa convivencia co animal, tendo medo primeiro de que morrera, logo de que non se recuperase debidamente e agora de que o seu reintegro ao mar e a súa vida futura nel, sexan duros. Desexamos que o tempo que lle reste, viva nun mundo digno para todos os animais e para os homes.Podedes ver un reportaxe realizado por el diario dixital EL MUNDO, que recolle a historia de MUXIA dende o momento no que foi atopada, picando no seguinte enlace.http://www.elmundo.es/elmundo/2006/graficos/sep/s3/muxia.htmlEtiquetas: UCI Lobos mariños e focas\nentrada de SGHN - Ferrol @ 7:16 p.m. 0 comentarios\nArtigo: CACHALOTE PEQUEÑOTexto e fotos: Yosy Etiquetas: Colaboración NORDESÍA\nNestas páxinas, o día 9 de agosto, comentábamos o bo éxito que estaba a ter a cría dunha bolboreta, a Stauropus fagi. A súa eiruga completara o desenrolo, chegando ao delicado momento da crisalidación. Esperábamos que emerxera en xullo, pero a alta e constante temperatura do interior da caixa de cría probablemente acelerou o proceso, xa que o imago (adulto) emerxeu de entre os pregues de dura seda que protexían á crisálida na noite do 23 ao 24 de setembro. Amosamos unha foto do adulto.Etiquetas: Entomoloxía\nentrada de SGHN - Ferrol @ 9:16 a.m. 0 comentarios\nentrada de SGHN - Ferrol @ 1:04 p.m. 0 comentarios\nCon motivo da celebración do vinte e cinco aniversario do Parlamento de Galicia, a Cámara, coa intención de promulgar o diálogo entre a cidadanía e dentro dun ciclo itinerante dedicado a sete temas de relevancia no marco de sete cidades galegas, convocou o día 23 de setembro a diferentes grupos, ONG e personaxes relacionados dalguna maneira co medio ambiente, para participar no evento "Reflexión, Responsabilidade, Reacción. Diálogos sostibles". A Sociedade Galega de Historia Natural (SGHN) participou con quince asistentes, desprazados ata Vigo, coa vontade de colaborar en calquera iniciativa enfocada á defensa e conservación do noso medio común. O "Mar de Ons" trasladou aos participantes ata as Illas Cies, o noso único Parque Nacional, bandeira da reivindicación daqueles outros espacios que teñen méritos de sobra para alcanzar unha protección digna que os afaste da paulatina degradación.Os actos iniciáronse cunha acción simbólica de defensa das dunas no areal de Rodas, que une a illa de Monteagudo coa de Faro, na que os participantes formaron unha cadea que rodeaba o sistema dunar a modo de barreira humana, mentres o fotógrafo Mani Moretón inmortalizaba o momento cunha serie de fotografías. Preto das 12:30 horas e no mesmo areal usado de escenario, organizouse un espectáculo de máscaras, mimo e danza intercalando diferentes discursos sobre o coidado da auga, o aire, a terra e o sol, que remataron coa intervención da Presidenta da Cámara, Dolores Villarino. Este acto foi retransmitido en directo pola televisión galega.É este un bo momento para reivindicar o máximo coidado hacia o medio ambiente, xa non só coas dunas das Illas Cies, senón con todos os sistemas dunares do noso litoral, dos que xa se perderon o 75% nos últimos anos, froito do descoñecemento tanto dos políticos como da poboación en xeral. Aínda hoxe o home e a muller da calle non deixa de ver nas dunas un amontoamento de area, sen decatarse da súa importancia vital. Reivindicamos dende esta páxina a total protección das poucas dunas que nos quedan, empezando, ¡por que non! polo exemplo das Cies, dando pasos fundamentais como prohibir o acceso a elas e solucionar o problema dos cigarros ou cabichas que a maioría dos fumadores deixan baixo a area, algo que lamentablemente vimos na nosa estancia nas Illas. ¿Por que non prohibir fumar nas Illas Cies?. Decisión valente pero necesaria, xa que é imposible controlar aos moitos fumadores que non fan adecuado uso dos restos do seu vicio.En canto á botánica, sinalar o recente e desgraciado suceso que permitiu que unhas obras de "acondicionamento" do solo que rodea ao faro das Illas, enlousara a poboación da "Herba da agulla" (Erodium maritimo). Temos que recordar que nesta Illa existían tan só 32 exemplares desta planta que coas 240 de Teixido en Cedeira, formaban as únicas poboacións desta especie en Galicia, especie que se atopa ameazada e que está incluída no "Libro Vermello da Flora Vascular ameazada de España" e presente en poucos puntos máis do Mediterraneo, sendo escasa tamén no resto de Europa.Por último citar tamén aos eucaliptos que en número de 100.000 foron plantados nas Illas Cies, con moita alegría, nos anos 50 do século pasado e que tan difíciles son de erradicar agora. Esperamos e desexamos que estes actos simbólicos da Cámara galega sirvan para concienciar á sociedade en xeral sobre a necesidade de protexer o noso medio. Etiquetas: Medioambiente e ecoloxía\nentrada de SGHN - Ferrol @ 12:19 p.m. 0 comentarios\nCumprido xa o ano, dende que a Sociedade Galega de Historia Natural iniciou unha campaña contra a utilización de dispositivos para impedila mobilidade de animais en réxime de semiliberdade na Comunidade Galega, queremos facer un recordo a esta problemática que segue aberta, aínda que nestes momentos nos consta cás autoridades policiais e mesmo a Xunta de Galicia teñen conciencia da situación e se están a tomar medidas para combater este delicto. Delicto é "Maltratar ou agredir físicamente aos animais ou sometelos a calquera outra práctica que lles supoña sufrimento ou danos inxustificados", tal e como dí o artigo 30 do Regulamento que desenvolve a Lei 1/1993 de "Protección aos animais domésticos e salvaxes en catividade" e que prohibe "O uso de toda sorte de dispositivos que, destinados a limitar ou impedir a mobilidade dos animais, lles produzan a estes danos ou sufrimento innecesarios".A denuncia se iniciou con oito puntos de infracción nos concellos de Alfoz, San Sadurniño (Neda), Lousame (Rianxo), As Pontes, Ferrol, Cedeira e Vimianzo. En todos eles se repetía a constante dun animal que portaba unha ou dúas trabas nas súas patas dianteiras. Pero ¿qué é unha traba?. A traba é un mecanismo que tenta reducir a mobilidade dos cabalos que viven en liberdade nos montes galegos, formado por unha gran peza de madeira, dende 50 centímetros ata un metro de lonxitude e cun considerable peso, como se pode deducir. O animal, disminuído, case non pode desprazarse, sendo víctima frecuente e fácil dos ataques de lobos e de atropelos nas estradas. Limitado para ser el mesmo e utilizar as súas áxiles patas que se van atrofiando co tempo. A triste imaxe dun animal arrastrando as extremidades entre a vexetación do monte e avanzando centímetro con gran dificultade, pon os pelos de punta a calquera que teña unha mínima sensibilidade.Deixamos como mostra e para que non se esqueza a loita para erradicar este uso, as imaxes dunha femia coa súa cría, inútil para defender ao pequeno animal e a dun macho "castrado" no seu movemento, que segue a duras penas ao resto da manda.Etiquetas: Medioambiente e ecoloxía\nentrada de SGHN - Ferrol @ 7:40 p.m. 0 comentarios\nO próximo luns marchará do noso lado MUXÍA. O mesmo barco, o "Ferreira Martínez" que levou a Seixo devolverá a súa casa a esta foquiña que viaxou tantas millas ata chegar as nosas costas. Para comprobar que a súa situación física é a correcta e devolverlle algo da axilidade perdida, montamos na UCI de Lobos Mariños da SGHN unha pequena piscina. O procedemento a seguir, ata de agora e cós Lobos Mariños Cincentos, era o de levalos ao Acuarium Galicia, para que pasaran a última etapa de recuperación no medio acuático. No caso das Focas de Capelo non é viable, xa que estos animáis precisan baixas temperaturas, tanto ambientais como na auga. A solución da piscina portatil foi case un experimento, que nun principio dubidábamos que funcionase, dada a fraxilidade da estructura, una de tantas piscinas que se venden para os nenos nos centros comerciais cando chega o verán.Aínda case non empezáramos a enchela, Muxía botouse dentro con evidente curiosidade e coa preocupación pola nosa parte de que non mordera as lonas e demais compoñentes dun demasiado delicado artefacto, non apto para lobiños de tantos quilos de peso e con tanta enerxía.Funcionou, ¡e moi ben!. A medida que a balsa enchíase e o animal flotaba, comezou unha serie de movementos que deixaban claro co seu hábitat está na auga. Un pracer que lle vai durar tan só unha xornada, o tempo que podamos estar xunto a el vixiando que ningún accidente enturbe unha recuperación tan boa. Mañá todo volverá á normalidade, nese espacio medio mollado, medio seco, no que podemos atenderlle adecuadamente as feridas. Se todo segue así de ben o luns despediremos a Muxía.\nentrada de SGHN - Ferrol @ 4:50 p.m. 0 comentarios\nO 17 de setembro a Sociedade Galega de Historia Natural , xunto coa Sección de Mergullo do “Club do Mar” de Ferrol e a do “Club Nautilus” de Fene, que xuntaron entre os dous vintetrés mergulladores, realizaron unha vez máis unha limpeza dos fondos mariños, dentro da campaña “A limpar o mundo”, esta vez no Porto de Mugardos. Dende terra participaron en total vintedous voluntarios, tanto da SGHN, membros de ADEGA e outros colaboradores que se xuntaron na tarefa de sacar lixo do mar. Segundo os mergulladores botaban fora da auga os refugallos, os compañeiros que traballaban dende terra seleccionaban o recollido, devolvendo ao mar aqueles animais que quedaran atrapados entre os desperdicios. Ao remate da tarde, a tarefa finalizou con un total de unha tonelada e media de lixo retirado do mar.Etiquetas: Medioambiente e ecoloxía\nentrada de SGHN - Ferrol @ 9:05 a.m. 0 comentarios\nArtigo: ESPAZO VERDE: ANCARES (III)Texto: Yosy Etiquetas: Colaboración NORDESÍA\nentrada de SGHN - Ferrol @ 4:42 p.m. 0 comentarios\nO venres, 15 de setembro, recibimos un aviso da CEMMA da aparición dunha quenlla que quedou apresada las redes da parella de arrastreiros "Coral" e "San Martín", con base en Ribeira. Os barcos estaban faenando na zona coñecida como "Chan de Touriñán". O tabeirón foi descargado no porto de Camariñas e os primeiros datos que se nos ofreceron forón o seu gran tamaño e a forma dos seus dentes.Coas características ofrecidas se pensou que moi probablemente podería tratarse dun "Bocadoce" (Hexanchus griseus) ou "Cañabota" en castelán , determinación que se puido certificar nada máis chegar ao porto onde se atopaba o animal. Tratábase dune xemplar de 4,50 metros de lonxitude, tamaño excepcionalmente grande, tendo en conta que esta especie pode chegar como máximo aos 5 metros e con máis de 400 quilos de peso. Unha femia preñada, que ao ser izado o seu corpo xa morto, pariu 6 crías vivas que foron devoltas ao mar. Este animal é ovovivíparo con camadas numerosas de ata 70 fetos. Ademáis das 6 crías vivas apareceron 31 máis, mortas, no seu interior, cun tamaño entre 69 a 76 centímetros, cada unha.Esta quenlla ten seis ringleiras de dentes similares. A mandíbula superior presenta dentes máis pequenos e curvos, cunha soa cúspide Aliméntase doutros peixes de gran tamaño como bacallaos e quenllas, servíndose dos seus eficaces dentes cos que pode cortar a presa en anacos. Consume tamén presas pequenas como luras, cangrexos e peixes que inxire enteiros.A súa distribución é ampla, practicamente en tódolos oceános do mundo, entre os 200 e os 1.800 metros de profundidade, en augas tépedas e frías. Ten seis fendeduras branquiais e ollos fluorescentes. De aspecto moi robusto, se pode atopar preto da superficie pola noite.Ademais da biometría do especime, recolléronse algunhas das crías, anacos de pel e fígado e a súa gran cabeza, da que se tentará recuperar o cranio e as mandíbulas para a súa exposición no "Museo da Natureza" da Sociedade Galega de Historia Natural (SGHN).Etiquetas: Peixes e Quenllas\nentrada de SGHN - Ferrol @ 9:32 a.m. 0 comentarios\nO xoves, 14 de setembro, a Radio Galega desprazouse ata a Sociedade Galega de Historia Natural de Ferrol para facer en directo parte do seu progama “As Quimbambas”. A transmisión fíxose dende as instalacións para coidados intensivos de Lobos Mariños, anexa ao “Museo da Natureza”.<?xml:namespace prefix = o ns = "urn:schemas-microsoft-com:office:office" />No programa participaron Juan Ignacio (o noso Coordinador para os Mamíferos Mariños e para o Museo da Natureza), Alfredo (Presidente da CEMMA) e Paulino (Delegado da SGHN en Ferrol), coa colaboración especial de MUXIA, a foca de cápelo que está a ser recuperada, afortunadamente con éxito, nas nosas dependencias.Podedes escoitar a intervención, que durou uns 18 minutos, si acudides á seguinte dirección http://www.cemma.org/ Etiquetas: UCI Lobos mariños e focas\nentrada de SGHN - Ferrol @ 11:10 a.m. 0 comentarios\nO día 12 de setembro foinos entregado o cadáver dunha Palleira Rabilonga (Stercorarius longicaudus), en castelán Págalo Rabero, atopado na praia de Doniños. Este é o Págalo máis pequeno. A súa distribución é circumpolar e inverna no mar. Pasa cara ao sur en outono, fronte ás costas atlánticas de Europa. Se alimenta de Carráns e de peixes e na época de cría depende dos lemings.Etiquetas: Ornitoloxía\nentrada de SGHN - Ferrol @ 10:10 a.m. 0 comentarios\nO grupo ecoloxista Greenpeace organizou a marcha “Ponte en camiño – Roteiro Renovables 2006”, unha aposta reivindicativa a favor das enerxías renovables, en detrimento das enerxías sucias, na que se pide ás compañías eléctricas que promovan proxectos para potenciar outras enerxías como a eólica mariña ou a solar temoeléctrica e aumente os recursos destinados a elo.O roteiro, do 11 ao 22 de setembro, fai o seu percorrido dende A Coruña ata Donostia.Galicia acolle tres centrais térmicas: As Pontes, Meirama (Ordes) e Sabón (Arteixo) todas na provincia de A Coruña. Desta cidade partiu a marcha e o mesmo luns 11 de setembro chegou ao porto de Ferrol, onde os veleiros foron recibidos no peirao de Curuxeiras, coa música do gaiteiro “Tonacho” e a presencia de membros de SGHN, Verdegaia, Adega e outros moitos grupos e clubs deportivos, culturais e persoas, que quixeron prestar o seu apoio a este roteiro.A “Cooperativa Xoaniña” e a Asociación “Os Picos do Sol” colaboraron de maneira especial elaborando unha comida para os participantes en el Tour. Rematada esta, a marcha continuou en bicicleta ata as Pontes, onde se atopa a Central Térmica de ENDESA, a maior de España e que mais emisións de CO2 emite no noso país, ocupando o quinto lugar en Europa. A concentración no Concello de As Pontes tivo lugar ás 20,00 horas, como reivindicación a favor das enerxías renovables e da aprobación dun Plan Nacional de Asignación de Emisións que asegure que España cumpre có Convenio de Kioto.A Sociedade Galega de Historia Natural xestionou neste acto o atraque dos barcos ao peirao de Curuxeiras coa inestimable colaboración da Autoridade Portuaria do Porto de Ferrol.Etiquetas: Medioambiente e ecoloxía\nentrada de SGHN - Ferrol @ 11:23 a.m. 0 comentarios\nArtigo: MERLO COMÚNTexto e debuxo: YosyFotos: Yosy e JanoEtiquetas: Colaboración NORDESÍA\nentrada de SGHN - Ferrol @ 4:40 p.m. 0 comentarios\n<?xml:namespace prefix = o ns = "urn:schemas-microsoft-com:office:office" />O pasado 10 de setembro é detectado por membros da SGHN e VERDEGAIA, un vertido de cascallos no extremo norte do humidal das Cabazas.A descarga ilegal de entullo foi denunciada por ambas Asociacións á Delegación de Medio Ambiente e ao SEPRONA, que enviaron axentes para que fixeran a correspondente toma de datos e denuncia.O espacio de As Cabazas atópase pendente de conseguir a categoría de Humidal Protexido por parte do Parlamento de Galicia (espérase que ocorra en próximas datas). Os terreos serán adquiridos pola Demarcación de Costas.Etiquetas: Delitos ecolóxicos e alegacións\nentrada de SGHN - Ferrol @ 11:17 a.m. 0 comentarios\nEste sábado se cumpren sete días dende que MUXÍA chegou ás instalacións da SGHN para recuperación de lobos mariños. A súa evolución e a das súas feridas é boa. Os amosamos unha foto moi recente do animal.Etiquetas: UCI Lobos mariños e focas\nentrada de SGHN - Ferrol @ 11:01 a.m. 0 comentarios\nTranscorridas as corenta e oito horas dende que o animal chegou as instalacións da UCI para lobos mariños e pese ao lamentable estado que presentaba a foquiña inicialmente, a súa evolución é moi favorable. Despois de pasar este tempo con auga, suero e iogur, amosou unha maior actividade e enerxía. O luns, 4 de setembro, iniciamos a toma de comida xunto cós antibióticos e o tratamento antiparasitario interno, mantendo o iogur. Ten un grande interese pola auga, bebendo con avidez e deixándose mollar con evidente gusto. As feridas externas, na aleta pectoral dereita e nas dous aletas posteriores na inserción próxima á cadeira, xunto con algunha outra pequena repartida polo corpo, prodúcenlle dor, aínda que non aparecen tan inflamadas como no primeiro día. Mantense a limpeza delas con dous desinfectantes diferentes, tres veces ao día, momento que non é do agrado do animaliño e ao que responde con fortes berros defensivos. Esperamos que a medida que o antibiótico actúe estas feridas melloren considerablemente e que no lle causen tantas molestias.A última hora da tarde sorprendeunos respondendo ao ofrecemento de comida que sempre lle damos previo á alimentación forzada, collendo os peixes das nosas mans. Este é o primeiro lobo mariño que come por si mesmo no primeiro día de alimentación e sen dúbida é un moi bo síntoma.Etiquetas: UCI Lobos mariños e focas\nentrada de SGHN - Ferrol @ 11:26 a.m. 0 comentarios\nChegou a Muxía o sábado 2 de setembro, case ao remate do día. Foi unha veciña do pobo quen a descubriu, agochada na praia e avisou a Protección Civil. Moi decaída, cunha forte insolación (problema habitual nesta especie habitante das zonas árticas) e con varias feridas nas aletas, se atopaba moi débil e sen forzas para volver a auga. Dende a CEMMA se tomou a resolución de levala inicialmente á base de Protección Civil de Muxía onde esperaría a chegada dos membros da SGHN de Ferrol que se desprazaron ata alí, xa entrada a madrugada. A viaxe ata a unidade de coidados intensivos de Ferrol a fixo entre xeo, gracias ao que, a moi alta temperatura que presentaba foi baixando. Preto das catro da mañá acomodámola no que vai ser o seu habitáculo de recuperación durante os próximos días. Puidemos recoñecela detalladamente e apreciar a importancia das feridas e a gran cantidade de cirrípedos que enchían o seu corpo, mostra indubidable do moito tempo que permaneceu no mar nestas condicións. As primeiras atencións consisteron en hidratación e arrefriaxe do corpo e do ambiente, ademáis de proporcionarlle suero fisiolóxico e iogurt durante as primeiras cuarenta e oito horas de observación. Pasado este tempo, se "MUXÍA" supera este estado inicial poderemos pasar á seguinte fase da recuperación.Etiquetas: UCI Lobos mariños e focas\nentrada de SGHN - Ferrol @ 8:25 p.m. 0 comentarios\nArtigo: CARBALLOTexto e fotos: Yosy Etiquetas: Colaboración NORDESÍA\nentrada de SGHN - Ferrol @ 6:09 p.m. 0 comentarios\nA Sociedade Galega de Historia Natural participou no Festival solidario e ecolóxico “A’Jierro” que se celebrou o Sábado, 2 de setembro, en Albarón (Neda), como preámbulo da “Festa do Pan de Neda”, unha celebración que exalta as calidades dun alimento tradicionalmente elaborado neste concello, dende o muiñado da fariña, do que son testemuña os muíños de auga que aínda existen no Río Belelle, ata a fornada final.A este festival asistiron tamén outros grupos có denominador común do achegamento á ecoloxía, como a asociación “Picos do sol” e “Adega”. Tratábase de amosar un pequeno recuncho de algunhas das actividades e reivindicacións que a SGHN ven a desenvolver de maneira habitual.Etiquetas: Medioambiente e ecoloxía\nentrada de SGHN - Ferrol @ 11:24 p.m. 0 comentarios


Polos vieiros da arte : TÉCNICAS PICTÓRICAS\nA principais son:\nFresco. Ha de comezarse por preparar o muro para regularizar a superficie, normalmente aplícanse dúas capas, unha primeira de area e cal (en relación 3:1) denominada arriccio, e unha segunda máis fina -revoco ou intonaco- tamén de area e cal, pero neste caso cunha area máis miúda e con maior proporción de cal.\nHa de pintarse sobre a superficie de revoco húmida, de aí a denominación da técnica, o que esixe rapidez e impide refacer. Os pigmentos son de orixe mineral e empréganse diluídos en auga. Por un proceso de carbonatación o muro absorbe os pigmentos que pasan a formar parte del.\nPara pasar o boceto ó muro, realízase unha sinopia que reproduce o boceto a gran escala en silueta de cor vermella. Coa sinopia sobre a capa do primeiro revoco, o arriccio, ían picándose os contornos cun punzón e espoldrexase cun saqueto de hollín para deixar como guía marcas das formas no muro. En ocasións tamén podía facerse o debuxo directamente.\nCapela dos Scorvegni. O manto da muller da dereita perdeu a capa de cor e pódese ver a sinopia\nTemple: as cores, de orixe mineral ou orgánica, dilúense en auga con aglutinantes, que podían ser ovo ou goma arábiga. Permite retocar aínda en seco.\nÓleo: as cores disólvense en aceite de liñaza e resina. Fanse as mesturas na paleta ata acadar a tonalidade desexada. Permitía un traballo mais lento, porque tarda en secar, facer veladuras con capas superpostas de cor moi diluída, potenciar a luminosidade e intensificar o colorido\nMira no segundo vídeo o concepto de pintar alla prima e a obtención de veladuras.\nSegue o proceso de pintura ó óleo sobre táboa, comezando pola preparación do soporte e incluíndo a aplicación de pan de ouro. Trátase da obra O descendemento, de Roger van der Weyden.\nA obra en alta resolución no Museo do Prado en Google Earth\nAcuarela. Realízase sobre papel diluíndo as cores en auga.\nAcrílico. Realizase con pinturas acrílicas -que inclúen resinas sintéticas como aglutinante- diluídas en auga. Mira no vídeo o que son os empastes.\nRematamos cun fragmento da película La joven de la perla, na que vemos a preparación dos materiais pictóricos\nEtiquetas: TÉCNICAS:FRESCO-TEMPLE- ÓLEO\nANAMORFOSE: ¿COMO SE MIRA?\nDOURAR CON PAN DE OURO\nFROTTAGE e GRATTAGE\nFUNDICIÓN EN BRONCE POR CERA PERDIDA


RC Celta » Dura derrota do Celta B ante o Guijuelo\nUn gol do céltico Maceira no primeiro tempo non foi suficiente para frear aos locais (2-1)\nO Celta B sufriu unha dura derrota no Municipal de Guijuelo. Os celestes adiantáronse no primeiro tempo e puideron chegar ao descanso cun maior colchón de goles, pero os salmantinos reaccionaron na segunda parte e deron a volta ao encontro para colocarse colíderes do Grupo I.\nBos primeiros minutos do filial celeste, que non tardou en perforar a portaría local. Aos dez minutos Maceira rematou só na área un saque de esquina e adiantou ao conxunto olívico no marcador. Pouco despois os canteiráns dispuxeron dunha tripla ocasión na que un rival detivo o esférico sobre a mesma liña de gol. O Guijuelo inquedou ao porteiro celeste Rubén nun par de ocasións, pero non o suficiente como para cambiar o electrónico antes do descanso.\nTras a continuación o equipo verdibranco saíu máis concentrado e aos cinco minutos xa igualara o encontro por medio de Pino. Os locais cobraron protagonismo co paso dos minutos e no 63 lograron a remontada con gol de Ballesteros. A pesar de que os celestes se entregaron ata o minuto final, non puideron sobreporse ás dianas rivais. Un paradón de Rubén Blanco nos compases finais do envite evitaron o 3-1.\n2-GUIJUELO: Wilfred, Gago, Razvan, Ángel Martínez, Jona Martín, Javi Moreno, Carlos Rubén, Óscar Valero, Pino, Chuchi e Peña\n1-CELTA B: Rubén Blanco, Pablo Pérez, Goldar, Antón, Maceira, Borja Domínguez, Javi Rey, Borja Fernández, Fernán, Borja Iglesias e Juan Delgado\nGoles: Maceira, 0-1 (min.11); Pino, 1-1 (min.50); Ballesteros, 2-1 (min.63)\nÁrbitro: Mariscal Sánchez, do colexio andaluz\nCampo: Municipal de Guijuelo\nRemontada e vitoria do Xuvenil A ante o Sporting


Campaña contra oligarcas e mafia. Worldwide.\n18. 2018. Februar XNUMX Febreiro XNUMX Oliver Bienkowski\nSticky Post By Oliver Bienkowski On 18. 2018. Februar XNUMX Febreiro XNUMX\nNa campaña contra os oligarcas da mafia atopará un resumo das accións nesta páxina.\nPolo momento estivemos en Grecia por unha semana, onde estabamos artísticamente activos contra a oligarquía. Estamos a planear o noso\nPara continuar a campaña noutros países, tamén necesitamos o teu apoio.\nA cuna da democracia é unha oligarquía\nA pesar da devastadora crise económica, a pesar das "reformas", Grecia aínda está firmemente en mans dos oligarcas. A política de austeridade reforza este status quo e aumenta o poder dos poucos sobre os moitos. Coa bendición da troika, os activos estatais son privatizados e vendidos a un prezo reducido a un puñado de clans familiares poderosos.\nNo libro de George Orwell 1984, o todopoderoso Gran Irmán estaba vixiando aos cidadáns en carteis xigantes e telescopios, mostrando quen era o xefe: un estado cruel e totalitario. Os xefes de hoxe, aqueles que puxan as cordas detrás de escena, actúan moito máis insidiosos, descoñecidos e en segredo. Somos PixelHELPER e chegamos a Atenas en febreiro para arroxar unha gran luz sobre eses rostros esquecidos. Estamos aquí para denunciar a grave inxustiza contra o pobo grego. proxeccións orwellianos ao Bundestag, o ex lotería estatal OPAP, a sede corporativa da Motoroil Hellas e ao Parlamento grego, dirixida por helper pixel, preocuparse en medios grega e internacional que o poder oculto dos oligarcas vén á tona. As nosas intervencións céntranse en dúas figuras clave da oligarquía grega.\nDimitris Melissanidis, alcumado "Tiger", foi capaz de mercar o estado monopolio do xogo OPAP por unha fracción do seu valor real en conxunto con un consorcio de investimentos Checa. O proceso de vendas de OPAP non se inclúe polos medios gregos cuestionados, como OPAP un dos máis fortes, se non o máis poderoso orzamento de medios en Grecia, facendo que a súa influencia dentro dos medios de comunicación grega parece non ter límites. Os xornalistas que cuestionan o poder de Melissanidis foron intimidados no pasado e ata deron as ameazas de morte. Completamente aleatorio usado o ex presidente da Axencia de Privatización grego Stelios Stavridis, que supervisou o negocio OPAP, o chorro particular de Melissanidis para voar os seus días de festa ...\nVardis Vardinogiannis ea súa familia son considerados "estado no estado". Os rumores din que as súas compañías petroleiras son consideradas a principal razón pola que as illas gregas aínda están operadas principalmente con xeradores diésel sucio e caro en lugar de fontes de enerxía renovables limpas. A influencia da familia Vardinnogiannis non se cuestiona en Grecia, como o clan partes importantes da comunicación grega (dous de maior estación de televisión privada pertencente á familia), equipos de fútbol e anteriores controlar sector bancario.\nPixelHELPER demanda que Grecia volva a ser unha democracia. Para alcanzar este obxectivo ambicioso, primeiro é necesario evitar as prácticas de corrupción dos oligarcas a través das leis de transparencia correspondentes. O escándalo de Novartis, que se refire a políticos de alto rango como o ex primeiro ministro Antonis Samaras, subliña a urxencia de transparencia para Grecia. Independentemente do escándalo de Novartis, as prácticas corruptas foron denunciadas polas partes nun informe recente do Comité de Transparencia do Parlamento grego, sen exemplos específicos. Pero non só iso. A comisión tamén se abstenta de castigar aos partidos políticos, aínda que a posibilidade de sancionarse está dentro da autoridade da comisión. Isto é absolutamente inaceptable e mostra como as prácticas corruptas continúan impedidas polas elites políticas en Grecia. A presidenta do Comité de Transparencia do Parlamento grego, Tasia Christodoulopoulou, estaba avergoñada da súa inacción.\nPixelHELPER tamén esixe que as privatizacións pasadas sexan examinadas e reavaliadas para asegurar polo menos unha compensación xusta para o pobo grego. Unha comisión independente de investigación debe avaliar se se produciron crimes e, se é o caso, iniciar procesos xudiciais contra os oligarcas. Mostramos solidariedade co pobo grego na súa loita contra os oligarcas, que son parásitos nun país onde máis dun terzo da súa poboación vive por debaixo da liña de pobreza. A corrupción plutocrática debe deter agora ou nunca haberá unha oportunidade para un novo e genuino comezo para Grecia.\nA Fundación PixelHELPER é un colectivo internacional de artistas sen ánimo de lucro e unha das incubadoras políticas máis innovadoras da arte política. Vemos a arte como algo que ten que provocar e rebelarse, como unha forma de conciencia social no espírito da Ilustración. As nosas campañas mostran as posibilidades da arte como a quinta forza nun estado.\nCampaña contra oligarcas e mafia. Worldwide. Abril 13th, 2018Oliver Bienkowski


Praza de Singulis | Vive o Morrazo\nPraza de Singulis\nDende a Praza do Arco, rúa arriba, chégase a un pequeno outeiro, acubillo dalgúns dos espazos máis fermosos de Cangas. O conxunto de rúas que discorren pola Praza de Síngulis, co seu Cruceiro, e a Berbetaña son dunha beleza que agarda por unha rehabilitación e adecuación á estrutura arquitectónica tradicional.\nPasea e deixa que a imaxinación retroceda ao tempo en que este espazo constituía o núcleo da vida de Cangas. Intenta embarcarte na difícil empresa de descifrar a procedencia dos seus nomes, o seu significado. Tenta imaxinar as mulleres atando as redes nas rúas, colgando o millo a secar, sollando os colchóns. Porque o traballo da muller sempre foi fundamental para e supervivencia e a economía das familias. As mulleres traballaban na casa, traballaban nos campos e durante as longas ausencias dos homes eran pais e nais, auténticas sostedoras das familias.\nOs lavadoiros coma o da Fonte Ferreira, hoxe Avda. de Moaña, e a igrexa eran lugares onde socializaban a súa vida e onde se recibían e comentaban os aconteceres da vida diaria.\na 1km 406m\nCruceiro de Síngulis


Por un Nadal de menos consumidores, e de máis cidadáns sostibles e comprometidos - Asociación Gallega de Empresas y Profesionales Ambientales\nBlogPortada » Por un Nadal de menos consumidores, e de máis cidadáns sostibles e comprometidos\nPor un Nadal de menos consumidores, e de máis cidadáns sostibles e comprometidos\nO Nadal, época de bos desexos, xuntanzas que este ano veñen marcadas pola COVID, agasallos… e moito consumo. De feito, trátase da temporada na que máis se consume e non sempre a sociedade se comporta nestas datas como cidadáns sostibles e comprometidos co noso planeta. Non debemos esquecer que no Nadal tamén é imprescindible coidar do noso entorno, pois o certo é que estas festas supoñen un custo ambiental, social e económico elevado polo que é preciso mudar o noso comportamento para non contribuir a deteriorar o noso patrimonio natural nin agravar o quecemento global.\nUnha aposta polos productos locais e de tempada\nO produto local, ecolóxico e de tempada é bo para a saúde, para economía e para o planeta. Máis alá dun selo e certificación ecolóxica, apostar por mercar e consumir productos de proximidade e sostibles axuda a frear a despoboación e a mitigar a crise ecolóxica, no tocante a seguir mercando productos procedentes da agricultura industrial.\nA propia COVID-19 puxo de manifesto que superar os límites ecosistémicos e a desforestación teñen consecuencias graves (perda de biodiversidade, cambio climático…) e o confinamento só fixo que confirmar, máis aínda, o papel esencial das actividades do sector primario como proveedores de bens e servicios esenciais e de primeira necesidade. De aí que apoiar as actividades e iniciativas rurais e sostibles, como membros da sociedade tamén contribuiremos, ao mesmo tempo, a protexer ao noso entorno natural.\nE nestas datas de festividade, é preciso reinventar a nosa forma de consumir e priorizar por un modelo baseado en productos locais e de proximidade reducindo así a pegada de carbono, axudando a frear os impactos do cambio climático así como tamén, contibuimos a mellorar a nosa saúde ao consumir productos máis saúdables, ecolóxicos e sostibles, e polo tanto amais, melloramos a saúde do noso planeta.\nUn modelo polo que aposta Greenpeace, e insta ás administracións públicas a fomentar o consumo de productos rurais sostibles, a través de campañas de concienciación, “incentivando canles curtos de comercialización, garantizando a compra directa aos productores” ou promovendo unha “fonte única, pública, de balde e de libre acceso para que o cidadán poida coñecer proveedores, tendas ou iniciativas que permitan contribuir ao medio rural no seu desenvolvemento”, entre otras, así como reducir a fenda dixital no rural e axudar a promover a compra e venda dos productos.\nMudar os nosos hábitos para minimizar os impactos no entorno\nPequenos xestos e mudar os nosos comportamentos no día a día, e máis si cabe nestas datas de festividades, permitirános non seguir contribuíndo a deteriorar o noso patrimonio natural nin agravar o quecemento global, pois un Nadal e un fogar máis verde, respectuoso e sostible si é posible.\nAmais do xa exposto no tocante a consumir e mercar productos alimentarios de proximidade ecolóxicos, eses mesmos principios tamén os podemos trasladar a outros hábitos que durante o Nadal se acentúan máis.\nPara romper con todos estes comportamentos con impactos negativos no noso entorno podemos aplicar unha serie de cuestións que nos axudarán nesa toma de decisións máis verdes e sostibles:\n2. Cantos destes teño xa?\n3. Cando o vou usar?\n4. Canto me vai durar?\n5. Podería pedirllo emprestado a un amigo ou parente?\n6. Podo amañarme sen el?\n7. Vou poder mantelo/limpalo/arranxalo eu mesma/o?\n8. Teño gana de facelo?\n9. Pescudei para conseguir mellor calidade e menor prezo?\n10. Como me vou desfacer del unha vez que remate de usalo?\n11. As materias primas que se usaron, son renovables?\n12. Está feito de materiais reciclables?\n13. Hai algo que xa posúa que poida substituílo?\nTodas elas ben se poderían aplicar á hora de elixir o tipo de agasallos que se realizan (costume moi extendida nestes días) e lembremos que unha gran maioría deles funcionan con pilas que producen un grave impacto no medio. Nestas festas consúmese ao redor do 40% das pilas que se venden durante todo o ano. As pilas están compostas por diferentes metais como o mercurio (especialmente nas pilas botón e nas alcalinas), cadmio (nas recargables) así como magnesio, níquel ou cinc. Xeran un grande impacto durante todo o seu ciclo de vida, desde a extracción dos minerais que os conforman ata que se converten en residuos e acaban nun vertedoiro ou incineradas. De se xestionar mal, o seu contido pode liberarse e contaminar as augas e o chan ou, no caso de se queimar, producir emisións contaminantes.\nADEGA, Asociación para a Defensa Ecolóxica de Galiza, publica unha guía cunha serie de consellos que axudan a ter un Nadal máis ECO-Lóxico, no que apostan polo consumo local, alternativas ecolóxicas, artesanais ou de comercio xusto así como dar unha nova oportunidade ás cousas acudindo a tendas de segunda man á hora de agasallar. Así como tamén apostan pola reutilización, a reciclaxe, o uso do transporte público e mesmo camiñar para manter unha vida saúdable para nós pero tamén para o noso patrimonio natural.\nNo Nadal nunca está de máis pensar no noso planeta e repensar as nosas decisións: ser menos consumidores e máis cidadáns sostibles e comprometidos.\nprevious post: A Comisión Europea confirma que enviou unha “carta de emprazamento” polo déficit de conservación das Fragas do Eume\nnext post: Bioeconomía y el sector forestal: “si caemos en la producción intensiva y de monocultivo, vamos a tener un «desierto verde» en toda la comunidad con una especie o con dos como mucho”


Produtores de carne de vacún de toda España reúnense en Santiago para falar do futuro do sector | Noticias de Galicia | CRTVG\nProdutores de carne de vacún de toda España reúnense en Santiago para falar do futuro do sector\nPublicado o 10/10/2017 13:18\nProdutores de carne de toda España reuníronse recentemente en Santiago para falar dos retos de futuro do sector. Queren conectar coas demandas dos consumidores poñendo no mercado produtos cada vez máis seguros e respectuosos co medio ambiente. Acordaron mellorar a comunicación coa sociedade, que en moitas ocasións non sabe como se produce a carne que merca. Unha cuestión en que Galicia é referente coa IXP Ternera Gallega e a posta en marcha do distintivo Vaca e Boi de Galicia.\nComo produciremos a carne o día de mañá? Esta foi a pregunta que se fixeron os membros da asociación española de criadores de vacún, ASOPROVAC, na xornada técnica celebrada en Compostela. A resposta está nos consumidores. Eles son os que marcan a folla de ruta do sector, que ten que adaptarse ás demandas dunha sociedade cambiante e dun mercado cada vez máis global.\nAlberto Juanola, presidente de Asoprovac\nO consumidor ten que percibir que merca produtos seguros e respectuosos coa natureza. Non se trata dunha cuestión menor, posto que as axudas da PAC xustifícanse ante a opinión pública polo papel da agricultura na preservación do medio ambiente. Aínda non se saben os principios que van guiar a política agraria a partir do 2020, pero todo apunta a que a loita contra o cambio climático colla forza.\nO sector está moi pendente da futura PAC. Pero tamén do impacto dos acordos comerciais internacionais que se están a negociar na Unión Europea. O acordo de mercado con Mercosur, aínda sen pechar, podería favorecer a entrada sen aranceis de toneladas de carne procedentes de América do Sur.\nCésar Lumbreras, director de Agropopular\nA carne de vacún española tamén está a loitar por abrirse novos mercados no estranxeiro. Os sector produce ao ano unhas 638.000 toneladas, das que 170.000 se destinan, frescas ou conxeladas, á exportación. Asentados xa no mercado europeo, os grandes produtores de España deseñan agora a súa internacionalización.\nXa en Galicia, a estratexia está máis posta na proximidade. Malia que si se están abrindo mercados en Centroeuropa, sempre con carne fresca, a IXP Ternera Gallega aposta por seguir consolidándose no mercado nacional cunha carne de calidade diferenciada, asociada a sistemas de cría tradicional. A recente posta en marcha da IXP Vaca e Boi de Galicia, para certificar a carne de vacún adulta, preséntase como unha oportunidade seguir conquistando nichos de consumidores.\nXesús González, presidente da IXP Carnes de Vacún de Galicia\nAfrontamos o cambio de temporada aplicando consellos de moda para toda a familia